PATVIRTINTA

Trakų r. Lentvario Henriko Senkevičiaus gimnazijos

direktoriaus 2021 m. liepos 19 d. įsakymu Nr. V- 92

**TRAKŲ R. LENTVARIO HENRIKO SENKEVIČIAUS GIMNAZIJOS**

**2021–2022 IR 2022–2023 MOKSLO METŲ PRADINIO, PAGRINDINIO**

**IR VIDURINIO UGDYMO PROGRAMŲ**

**UGDYMO PLANaI**

**I SKYRIUS**

**BENDROSIOS NUOSTATOS**

1. 2021–2022 ir 2022–2023 mokslo metų pradinio, pagrindinio ir vidurinio ugdymo programų ugdymo planai (toliau – ugdymo planai) reglamentuoja pradinio, pagrindinio, vidurinio ugdymo programų įgyvendinimą.

2. Ugdymo plano tikslas – apibrėžti ugdymo programos įgyvendinimo reikalavimus gimnazijos ugdymo turiniui formuoti ir ugdymo procesui organizuoti, sudarant lygias galimybes kiekvienam mokiniui siekti asmeninės pažangos ir įgyti mokymuisi visą gyvenimą būtinų kompetencijų.

3. Ugdymo planų uždaviniai:

3.1. pateikti ugdymo organizavimo gaires ugdymo procesui gimnazijoje organizuoti;

3.2. nurodyti minimalų privalomą pamokų skaičių, skirtą ugdymo programoms įgyvendinti.

4. Ugdymo plane vartojamos sąvokos apibrėžtos Lietuvos Respublikos švietimo įstatyme ir kituose švietimą reglamentuojančiuose teisės aktuose.

5. Gimnazijos ugdymo planas parengtas ir įgyvendintas vadovaujantis Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“ (toliau – Ugdymo programų aprašas), Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“ (toliau – kartu Pradinio ir pagrindinio ugdymo bendrosios programos, o kiekviena atskirai – Pradinio ugdymo bendrosios programos, Pagrindinio ugdymo bendrosios programos), Vidurinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2011 m. vasario 21 d. įsakymu Nr. V-269 „Dėl Vidurinio ugdymo bendrųjų programų patvirtinimo“ (toliau – Vidurinio ugdymo bendrosios programos), Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“, Bendraisiais ugdymo planais, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi formų ir mokymo organizavimo tvarkos aprašas), ir kt.

6. Gimnazijoje ugdymo planas rengiamas dvejiems mokslo metams. Gimnazija ugdymo organizavimo sprendimų kasmet neatnaujina, jei jie atitinka gimnazijos išsikeltus ugdymo tikslus, bendrąjį ugdymą reglamentuojančius teisės aktus, Bendrųjų ugdymo planų nuostatas.

**II SKYRIUS**

**UGDYMO ORGANIZAVIMAS**

**PIRMASIS SKIRSNIS**

**MOKSLO METŲ TRUKMĖ**

7. Mokslo metų pradžia – einamųjų metų rugsėjo 1 d., pabaiga – kitų metų rugpjūčio 31 d. Mokslo metus sudaro: ugdymo procesas ir laikas, skirtas mokinių poilsiui – atostogoms. Mokiniams skiriamos: rudens, žiemos (Kalėdų), žiemos, pavasario (Velykų) ir vasaros atostogos.

8. Ugdymo organizavimas 2021–2022 mokslo metais:

8.1. mokslo metų ir ugdymo proceso pradžia – 2021 m. rugsėjo 1 d.;

8.2. ugdymo proceso trukmė 1–4 klasių mokiniams – 175 ugdymo dienos (rugsėjo 1 d. – birželio 9 d. ), 5–8, I–II gimnazijos klasių mokiniams – 185 ugdymo dienos (rugsėjo 1d. – birželio 23 d.), III gimnazijos klasės mokinimas – 180 ugdymo dienos (rugsėjo 1 d. – birželio 16 d.), IV gimnazijos klasės mokiniams – 165 ugdymo dienos (rugsėjo 1 d. – gegužės 26 d.);

8.3. skiriamos atostogos:

|  |  |
| --- | --- |
| Rudens atostogos | 2021 m. lapkričio 3 d. – lapkričio 5 d. |
| Žiemos (Kalėdų) atostogos | 2021 m. gruodžio 27 d. – 2022 m. sausio 7 d. |
| Žiemos atostogos | 2022 m. vasario 14 d. – vasario 18 d. |
| Pavasario (Velykų) atostogos | 2022 m. balandžio 19 d. – balandžio 22 d. |

9. Ugdymo organizavimas 2022–2023 mokslo metais:

9.1. mokslo metų ir ugdymo proceso pradžia *–* 2022 m. rugsėjo 1 d.;

9.2. ugdymo proceso trukmė 1–4 klasių mokiniams – 175 ugdymo dienos (rugsėjo 1 d. – birželio 8 d.), 5–8, I–II gimnazijos klasių mokiniams – 185 ugdymo dienos (rugsėjo 1 d. – birželio 22 d.), III gimnazijos klasės mokiniams – 180 ugdymo dienos (rugsėjo 1 d. – birželio 15 d.), IV gimnazijos klasės mokiniams –170 ugdymo dienų (rugsėjo 1 d. – birželio 1 d.);

9.3. skiriamos atostogos:

|  |  |
| --- | --- |
| Rudens atostogos | 2022 m. spalio 31 d. – lapkričio 4 d. |
| Žiemos (Kalėdų) atostogos | 2022 m. gruodžio 27 d. – 2023 m. sausio 6 d. |
| Žiemos atostogos | 2023 m. vasario 13 d. – vasario 17 d. |
| Pavasario (Velykų) atostogos | 2023 m. balandžio 11 d. – balandžio 14 d. |

10. Mokslo metų ugdymo procesas skirstomas į pusmečius.

2021-2022 m. m. I pusmetis 1-4, 5-8, I-II, III-IV gimnazijos klasių mokiniams rugsėjo 1 d – sausio 21 d., II pusmetis 1-4 klasių mokiniams sausio 24 d.-birželio 9 d., 5-8, I-II gimnazijos klasių mokiniams sausio 24 d. – birželio 23 d., III gimnazijos klasių mokiniams sausio 24 d. – birželio 16 d., IV gimnazijos klasių mokiniams sausio 24 d. – gegužės 26 d.

2022-2023 m. m. I pusmetis 1-4, 5-8, I-II, III-IV gimnazijos klasių mokiniams rugsėjo 1 d – sausio 20 d., II pusmetis 1-4 klasių mokiniams sausio 23 d. - birželio 8 d., 5-8, I-II gimnazijos klasių mokiniams sausio 23 d. – birželio 22 d., III gimnazijos klasių mokiniams sausio 23 d. – birželio 15 d., IV gimnazijos klasių mokiniams sausio 23 d. – birželio 1 d.

11. Gimnazija gali keisti ugdymo planų 8.3 ir 9.3 papunkčiuose nustatytą atostogų laiką, suderinusi su savivaldybės vykdomąja institucija.

12. Vasaros atostogos skiriamos pasibaigus ugdymo procesui 1–4, 5–8, I–III gimnazijos klasių mokiniams ir trunka iki einamųjų mokslo metų rugpjūčio 31 d.

Vasaros atostogos IV gimnazijos klasės mokiniams skiriamos pasibaigus švietimo, mokslo ir sporto ministro nustatytai brandos egzaminų sesijai. Jos trunka iki einamųjų metų rugpjūčio 31 d.

13. Jeigu pavasario (Velykų) atostogų metu yra numatytas brandos egzaminas ar įskaita, dienos, per kurias IV klasės gimnazijos mokinys laiko egzaminą ar įskaitą, nukeliamos į artimiausias darbo dienas po atostogų.

Jeigu IV klasės mokinys laiko pasirinktą brandos egzaminą ugdymo proceso metu, jo pageidavimu prieš brandos egzaminą suteikiama laisva diena. Ši diena įskaičiuojama į ugdymo dienų skaičių.

14. Ugdymo organizavimo tvarka karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms gimnazijoje, dėl kurių ugdymo procesas negali būti organizuojamas kasdieniu mokymo proceso organizavimo būdu (gimnazija yra dalykų brandos egzaminų centras, vyksta remonto darbai mokykloje ir kt.) reglamentuojama:

14.1. ugdymo procesas koreguojamas, laikinai stabdomas arba organizuojamas nuotoliniu mokymo proceso organizavimo būdu (toliau – nuotolinis mokymo būdas).

14.2. Ekstremali temperatūra gimnazijos ir (ar) gyvenamojoje teritorijoje:

14.2.1. minus 20 °C ar žem.

esnė – 1–4 ir 5 klasių mokiniams;

14.2.2. minus 25 °C ar žemesnė – 6–8, I–IV gimnazijos klasių mokiniams;

14.2.3. 30 °C ar aukštesnė – 5–8, I–IV gimnazijos klasių mokiniams.

14.3. Gimnazijos vadovas, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms ar esant aplinkybėms gimnazijoje, dėl kurių ugdymo procesas negali būti organizuojamas kasdieniu mokymo proceso organizavimo būdu, priima ugdymo organizavimo sprendimus:

14.3.1. mažinančius / šalinančius pavojų mokinių sveikatai ir gyvybei;

14.3.2. laikinai stabdyti ugdymo procesą, kai dėl susidariusių aplinkybių gimnazijos aplinkoje nėra galimybės jo koreguoti ar tęsti ugdymo procesą grupinio mokymosi forma kasdieniu mokymo proceso organizavimo būdu nei grupinio mokymosi forma nuotoliniu mokymo būdu, pvz., sutrikus elektros tinklų tiekimui ir kt., ugdymo procesas gimnazijos vadovo sprendimu laikinai stabdomas 1–2 darbo dienas;

14.3.3. ugdymo procesą ar jo dalį organizuoti nuotoliniu mokymo būdu, kai nėra galimybės tęsti ugdymo proceso ar jo dalies grupinio mokymosi forma kasdieniu mokymo proceso organizavimo būdu.

14.4. Valstybės, savivaldybės lygiu ar gimnazijos vadovo sprendimu ugdymo procesą ar jo dalį organizuojant nuotoliniu mokymo būdu, gimnazija:

14.4.1. priima sprendimus ugdymo procesui nuotoliniu mokymo būdu organizuoti, atsižvelgdama į gimnazijos nuotolinio ugdymo organizavimo tvarkos aprašą (dir. įsak. Nr. V-50);

14.4.2. įvertina, ar visi mokiniai gali dalyvauti ugdymo procese nuotoliniu mokymo būdu. Išsiaiškinus, kad mokinio namuose nėra sąlygų mokytis, sudaromos sąlygos mokytis gimnazijoje, jeigu gimnazijoje nėra aplinkybių, kurios keltų pavojų mokinio gyvybei ir sveikatai;

14.4.3. susitaria dėl mokinių emocinės sveikatos stebėjimo, taip pat mokinių, turinčių specialiųjų ugdymosi poreikių, ugdymo specifikos ir švietimo pagalbos teikimo;

14.4.4. įgyvendindama ugdymo programas, ne mažiau kaip 50 procentų ugdymo procesui numatyto laiko (per savaitę ar mėnesį) skiria sinchroniniam ugdymui ir ne daugiau kaip 50 procentų – asinchroniniam ugdymui. Nepertraukiamo sinchroninio ugdymo trukmė – iki 90 min.;

14.4.5. pertvarko pamokų tvarkaraštį, pritaikydama jį ugdymo procesą organizuoti nuotoliniu mokymo būdu: konkrečios klasės tvarkaraštyje numato sinchroniniam ir asinchroniniam ugdymui skiriamas pamokas;

14.4.6. pritaiko pamokos struktūrą sinchroniniam ir asinchroniniam ugdymui, atsižvelgdama į mokinių amžių, dalyko programos ir ugdymo programos ypatumus;

14.4.7. susitaria dėl mokymosi pagalbos mokiniui teikimo būdų ir savalaikiškumo, dėl užduočių, skiriamų atlikti namuose toje pačioje klasėje, apimties, pobūdžio, dėl mokymosi krūvių stebėsenos ir jų koregavimo, grįžtamosios informacijos teikimo, dėl mokinio darbotvarkės nustatymo, atsižvelgdama į mokinių amžių;

14.4.8. numatė mokinių ir jų tėvų (globėjų, rūpintojų) informavimo būdus: elektroninis dienynas, Skype, Microsoft Office 365, Facebook gimnazijos paskyra, klasių vadovų sukurtos Messenger grupės;

14.4.9. direktoriaus pavaduotoja ugdymui teikia bendrąją informaciją apie ugdymo proceso organizavimo tvarką, švietimo pagalbos teikimą, komunikuoja kitais aktualiais švietimo bendruomenei klausimais tol, kol neišnyksta ypatingos aplinkybės ar aplinkybės, dėl kurių ugdymo procesas gimnazijoje negalėjo būti organizuojamas kasdieniu būdu. Informacija apie tai skelbiama gimnazijos tinklalapyje;

14.4.10. numato planą, kaip pasibaigus ypatingoms aplinkybėms sklandžiai grįžti prie įprasto ugdymo proceso organizavimo;

14.4.11. numato, kaip, esant poreikiui, dalį – ugdymo proceso organizuoti nuotoliniu mokymo būdu ir dalį grupinio mokymosi forma kasdieniu mokymo proceso organizavimo būdu.

**ANTRASIS SKIRSNIS**

**GIMNAZIJOS UGDYMO PLANO RENGIMAS**

15. Gimnazijos ugdymo planą, kuriame aprašomas gimnazijos vykdomų programų per dvejus mokslo metus įgyvendinimas, rengia gimnazijos vadovo įsakymu (dir. įsak. Nr. V-66 2021-05-28) sudaryta darbo grupė. Grupės darbui vadovauja gimnazijos pavaduotojas ugdymui.

16. Gimnazijos ugdymo plane, atsižvelgiant į gimnazijos kontekstą, numatyta:

16.1. konkrečios klasės mokomieji dalykai ir jiems skiriamas pamokų skaičius;

16.2. ugdymo proceso organizavimo forma (-os);

16.3. švietimo pagalbos teikimas;

16.4. informacinių technologijų naudojimas, skaitmeninio turinio kūrimas, informatinio mąstymo ugdymas pradinėse klasėse;

16.5. neformaliojo vaikų švietimo programų pasiūla ir organizavimas;

16.6. pamokų, skirtų mokinio ugdymo poreikiams ir mokymosi pagalbai teikti, panaudojimas;

16.7. priemonės dėl mokinių mokymosi praradimų, patirtų COVID-19 pandemijos metu, kompensavimo;

16.8. kaip konkrečiose klasėse bus įgyvendinama:

16.8.1. Žmogaus saugos bendroji programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159 „Dėl Žmogaus saugos bendrosios programos patvirtinimo“, vykdant pradinio ugdymo programą;

16.8.2. Sveikatos ir lytiškumo ugdymo bei rengimo šeimai bendroji programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 „Dėl Sveikatos ir lytiškumo ugdymo bei rengimo šeimai bendrosios programos patvirtinimo“ (toliau – Sveikatos programa);

16.8.3. Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“ (toliau – Ugdymo karjerai programa);

16.8.4. prevencinė programa, ugdanti mokinių socialines ir emocines kompetencijas, apimanti smurto, alkoholio, tabako ir kitų psichiką veikiančių medžiagų vartojimo prevenciją, sveikos gyvensenos skatinimą. Smurto prevencija įgyvendinama vadovaujantis Smurto prevencijos įgyvendinimo mokyklose rekomendacijomis, patvirtintomis Lietuvos Respublikos švietimo ir mokslo ministro 2017 m. kovo 22 d. įsakymu Nr. V-190 „Dėl Smurto prevencijos įgyvendinimo mokyklose rekomendacijų patvirtinimo“.

17. Darbo grupė parengia gimnazijos ugdymo plano projektą, kuris suderinamas su gimnazijos taryba, savivaldybės vykdomąja institucija. Gimnazijos ugdymo planą gimnazijos vadovas tvirtina iki mokslo metų pradžios.

18. Pamokų skaičius dalykams (ugdymo programai įgyvendinti) ugdymo plane numatytas dvejiems metams: pradinio ugdymo programai įgyvendinti – 58 punkte, pagrindinio ugdymo programai – 76 punkte, vidurinio ugdymo programai – 94 punkte.

19. Mokinys, kuris mokosi pagal pradinio ar pagrindinio, ar vidurinio ugdymo programą, privalo mokytis Ugdymo programų apraše nustatytų dalykų. Minimalus pamokų skaičius joms įgyvendinti numatytas ugdymo plano 58, 76, 94 punktuose. Gimnazija skiria didesnį už minimalų pamokų skaičių privalomiems dalykams mokytis iš pamokų, skirtų mokinio mokymosi poreikiams tenkinti ir mokymosi pagalbai teikti.

20. Be privalomų mokytis dalykų, mokinys gali pasirinkti mokytis gimnazijos siūlomus papildomai mokytis dalykus:

20.1. mokinio pasirinktiems papildomiems dalykams mokytis, projektiniams darbams vykdyti panaudojamos pamokos, skirtos mokinio mokymosi poreikiams tenkinti ir mokymosi pagalbai teikti;

20.2. įvairių krypčių neformaliojo vaikų švietimo programas, atitinkančias mokinių saviraiškos poreikius. Šios veiklos įgyvendinamos per neformaliajam vaikų švietimui skirtas valandas (neformaliojo ugdymo valandos / pamokos trukmė – 45 min.), numatytas ugdymo plano 52, 70, 88 punktuose. Neformaliojo vaikų švietimo programose dalyvaujančius mokinius gimnazija žymi Mokinių registre.

**TREČIASIS SKIRSNIS**

**UGDYMO VEIKLŲ ĮGYVENDINIMAS**

21. Gimnazija pasirinko Sveikatos, prevencinės, Ugdymo karjerai programų įgyvendinimo būdus. Šių programų turinys integruojamas į konkrečios klasės dalykų, klasės valandėlių turinį bei projektinę veiklą, užtikrinant programų nuoseklumo įgyvendinimo principus siekiant jose numatytų kompetencijų ugdymo.

22. Gimnazija numatė, kad nacionalinio saugumo temas integruos: 1-4 klasėse į gimtosios kalbos, lietuvių kalbos bei pasaulio pažinimo; 5-12 klasėse į gimtosios kalbos, lietuvių kalbos bei socialinius mokslus; informacinio raštingumo temas integruos 1-12 klasėse į visus mokomuosius dalykus; verslumo, finansinio raštingumo temas 1-12 klasėse į matematikos, gamtos mokslų, dailės, technologijų, socialinių mokslų ir informacinių technologijų dalykus. Antikorupcinio ugdymo ir kitas aktualias temas integruoti į socialinių mokslų, kalbų dalykus ir klasės valandėlių turinį.

23. Etninės kultūros ugdymas:

23.1. pradinio ugdymo programoje etninės kultūros ugdymas integruojamas į kalbų ir menų dalykus;

23.2. pagrindinio ugdymo programoje etninę kultūrinę veiklą įgyvendinama vadovaujantis Pagrindinio ugdymo etninės kultūros bendrąja programa, vidurinio ugdymo programoje – vadovaujantis Vidurinio ugdymo etninės kultūros bendrąja programa, kurios patvirtintos Lietuvos Respublikos švietimo ir mokslo ministro 2012 m. balandžio 12 d. įsakymu Nr. V-651 „Dėl Pagrindinio ugdymo etninės kultūros bendrosios programos ir Vidurinio ugdymo etninės kultūros bendrosios programos patvirtinimo“.

24. 10 proc. ugdymo veiklos, atsižvelgiant į Pradinio ir pagrindinio ugdymo bendrosiose programose ir Vidurinio ugdymo bendrosiose programose (toliau kartu – bendrosios programos) numatytą dalykų turinį, organizuojamos už gimnazijos ribų (muziejuose, bibliotekose ir atviros prieigos centruose ir kt.). Gimnazija numatė išvykas per Turizmo dieną, pirmojo ir antrojo pusmečių atostogų metu ir birželio mėn. Mokinio mokymosi laikas išvykose, ekskursijose ir kitais panašiais atvejais, trunkantis ilgiau nei pamoka, perskaičiuojamas į konkretaus dalyko (-ų) mokymosi laiką (pagal pamokos (-ų) trukmę.

25. Socialinė-pilietinė veikla mokiniui, kuris mokosi pagal pagrindinio ugdymo programą, yra privaloma. Jai skiriama po 10 valandų (pamokų) per mokslo metus 5-8 ir I-II kl. Socialinė-pilietinė veikla fiksuojama el. dienyne. Mokiniui leidžiama atlikti šio pobūdžio veiklas savarankiškai arba grupelėmis ir glaudžiai bendradarbiaujant su asociacijomis, vietos savivaldos institucijomis ir kt. Mokiniams, pateikusiems pažymėjimą, patvirtinantį savanorio atliktą savanorišką tarnybą pagal Jaunimo savanoriškos tarnybos organizavimo tvarkos aprašą, patvirtintą Lietuvos Respublikos socialinės apsaugos ir darbo ministro 2018 m. birželio 22 d. įsakymu Nr. A1-317„Dėl Jaunimo savanoriškos tarnybos organizavimo tvarkos aprašo patvirtinimo“, įskaitoma socialinė-pilietinė veikla.

26. Gimnazija sudaro galimybes mokiniui kiekvieną dieną prieš pamokas ir pertraukų metu užsiimti aktyvia veikla ne trumpesne kaip 20 min.

**KETVIRTASIS SKIRSNIS**

**INDIVIDUALAUS UGDYMO PLANO SUDARYMAS. MOKINIO PAŽANGOS IR PASIEKIMŲ VERTINIMAS**

27. Mokinio individualus ugdymo planas – tai kartu su mokiniu sudaromas jo galioms ir mokymosi poreikiams pritaikytas ugdymosi planas, padedantis išsikelti tikslus, juos įgyvendinti, prisiimti asmeninę atsakomybę už mokymąsi. Individualų ugdymo planą:

27.1. privaloma sudaryti mokiniui, kuris:

27.1.1. mokosi pagal vidurinio ugdymo programą;

27.1.2. atvykęs mokytis iš užsienio;

27.1.3. turi specialiųjų ugdymosi poreikių;

27.1.4. turi mokymosi pasiekimų lygį (vieno ar kelių dalykų) žemesnį nei numatyta Pradinio ugdymo bendrosiose programose ar Pagrindinio ugdymo bendrosiose programose, ir mokinys nedaro pažangos; jei nepasiekiamas patenkinamas lygis nacionalinio pasiekimų patikrinimo metu;

28. Mokinio pasiekimai ir pažanga ugdymo procese vertinami vadovaujantis:

28.1. teisės aktais, reglamentuojančiais bendrąjį ugdymą ir mokinio pasiekimų ir pažangos vertinimą;

28.2. gimnazijos mokinių asmeninės pažangos, stebėjimo, fiksavimo ir pagalbos mokiniui teikimo aprašu (dir. įsak. Nr. V-128 2019-09-23), kuris skelbiamas gimnazijos interneto svetainėje.

29. Mokinio vertinimo rezultatas fiksuojamas įrašu (pradinės klasės), įskaityta/neįskaityta (dorinis ugdymas, žmogaus sauga, integruojamas technologijų kursas), balu (5-12 klasės), taikant 10 balų vertinimo sistemą.

30. Nacionaliniame mokinių pasiekimų patikrinime gimnazija dalyvauja savivaldybės vykdomosios institucijos sprendimu. Mokinio pasiekimų rezultatai naudojami ugdymo procese mokinio mokymuisi planuoti ir neįskaičiuojami į ugdymo laikotarpio (pusmečio) įvertinimą.

**PENKTASIS SKIRSNIS**

**MOKYMOSI KRŪVIO REGULIAVIMAS**

31. Mokiniui mokymosi krūvis per savaitę paskirstomas proporcingai. Vadovaujantis Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“ (toliau – Higienos norma), gimnazijoje ugdymo procesui organizuoti sudaromas tvarkaraštis.

32. Gimnazija vykdo mokinių mokymosi krūvio stebėseną, vadovaudamasi mokinių mokymosi krūvių reguliavimo tvarkos aprašu (dir. įsak. Nr. V-128 2019-09-23).

33. Pirmosios klasės mokiniams, kurie pradeda mokytis pagal pradinio ugdymo programą, ir penktosios klasės mokiniams, kurie pradeda mokytis pagal pagrindinio ugdymo programos pirmąją dalį, skiriamas minimalus privalomų pamokų skaičius per savaitę. Didesnis už minimalų privalomų pamokų skaičius dalykams skiriamas suderinus su mokinių tėvais (globėjais, rūpintojais). Kitų klasių mokiniams bendras pamokų skaičius per savaitę yra didesnis, nei numatyta Bendrųjų ugdymo planų 52, 70 punktuose, kadangi prisideda poreikių tenkinimo valandos.

34. Mokymosi pagalbai skiriamos trumpalaikės arba ilgalaikės konsultacijos. Trumpalaikės konsultacijos (trumpesnės už pamokos trukmę) neįskaitomos į mokinio mokymosi krūvį. Ilgalaikės konsultacijos (trukmė lygi pamokos trukmei) įskaitomos į mokymosi krūvį. Mokinių tėvai (globėjai, rūpintojai) asmeniškai informuojami elektroniniame dienyne ir telefonu apie mokiniui siūlomą suteikti mokymosi pagalbą, jos formą ir, vykstant konsultacijoms, apie mokinio daromą pažangą.

35. Vadovaujantis gimnazijos patvirtintais susitarimais:

35.1. mokiniui, kuris atstovauja gimnazijai varžybose, konkursuose, olimpiadose per atostogas, savaitgalio ar švenčių dienomis, tos dienos įskaitomos į mokinio ugdymosi dienų skaičių. Mokinio prašymu poilsio dienos nukeliamos į artimiausias darbo dienas;

35.2. mokiniui, kuris dalyvauja šalies ir tarptautinėse olimpiadose, varžybose, suteikiamos 5 konsultacijos. Šis laikas įskaitomas į ugdymosi dienų skaičių.

36. Mokinys, jeigu pageidauja, gimnazijos vadovo įsakymu atleidžiamas nuo dalies ar visų pamokų lankymo tų dalykų:

36.1. kurių jis yra nacionalinių ar tarptautinių olimpiadų, konkursų einamaisiais mokslo metais prizinės vietos laimėtojas;

36.2. kurių mokosi pagal neformaliojo vaikų švietimo programas, taip pat formalųjį švietimą papildančio ugdymo programas (muzikos, dailės, menų, sporto ir kitas) ar jas yra baigęs.

37. Mokinys, kuris mokosi pagal neformaliojo vaikų švietimo programas ir pageidauja būti atleidžiamas nuo dalies ar visų konkretaus dalyko pamokų, gimnazija vadovui teikia prašymą ir neformaliojo vaikų švietimo programas ar jų nuorodas iki einamųjų metu rugsėjo 3 d.

38. Sprendimas dėl atleidimo nuo konkretaus dalyko pamokų priimamas, jei dalyko mokytojas, įvertinęs neformaliojo vaikų švietimo programų turinį, pripažįsta, kad neformaliojo vaikų švietimo programos turinys dera su Bendrųjų programų turiniu. Dalykas, nuo kurio dalies ar visų pamokų mokinys atleidžiamas, įskaitomas į mokinio individualųjį planą, jei jis yra rengiamas. Mokiniui nerekomenduojama teikti prašymo dėl atleidimo nuo dalies ar visų pamokų lankymo to dalyko, kurio brandos egzaminą planuoja laikyti.

39. Gimnazija priėmė sprendimą menų ir fizinio ugdymo dalykus vertinti dešimtbale sistema.

40. Pirmojo ar antrojo pusmečio pradžioje tėvų prašymu ir direktoriaus įsakymu mokinys atleidžiamas nuo kurių nors menų, fizinio ugdymo ar kitų sričių dalykų pamokų (individualiai susitaria su tų dalykų mokytojais dėl atsiskaitymo), jų metu gali užsiimti kita ugdomąja veikla. Jeigu šios pamokos pagal pamokų tvarkaraštį yra pirmosios ar paskutinės, mokinys į gimnaziją atvykta vėliau arba išvykta anksčiau.

**ŠEŠTASIS SKIRSNIS**

**MOKYMOSI PAGALBOS TEIKIMAS MOKINIUI, BESIMOKANČIAM PAGAL PRADINIO AR PAGRINDINIO UGDYMO PROGRAMĄ**

41. Mokymosi pagalba ugdymo procese turi būti teikiama kiekvienam mokiniui, kuriam ji reikalinga. Ypač svarbi mokymosi pagalba mokiniui:

41.1. dėl ligos ar kitų priežasčių praleidusiam dalį pamokų;

41.2. gavusiam nepatenkinamą atsiskaitomųjų ar kitų užduočių įvertinimą;

41.3. gavusiam kelis iš eilės nepatenkinamus kurio nors dalyko įvertinimus;

41.4. jei pasiekimų lygis (vieno ar kelių dalykų) žemesnis, nei numatyta Pradinio ar Pagrindinio ugdymo bendrosiose programose, ir mokinys nedaro pažangos;

41.5. jei nacionalinio pasiekimų patikrinimo metu nepasiekiamas patenkinamas lygis;

41.6. jei jo pasiekimai yra aukščiausio lygio ir (ar) jei jis siekia domėtis pasirinkta mokymosi sritimi;

41.7. patyrusiam mokymosi sunkumų COVID-19 pandemijos metu;

41.8. kitais mokyklos pastebėtais mokymosi pagalbos poreikio atvejais.

42. Gimnazija ugdymo procese užtikrina sisteminę mokymosi pagalbą, kuri apima: žemų pasiekimų prevenciją, intervenciją sprendžiant iškilusias problemas ir kompensacines priemones (suteikiama tai, ko mokiniai negali gauti namuose, ir pan.).

43. Atsakingas už mokymosi pagalbos teikimo organizavimą yra direktoriaus pavaduotojas ugdymui.

**SEPTINTASIS SKIRSNIS**

**ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PRADINIO, PAGRINDINIO, VIDURINIO UGDYMO PROGRAMOS DALĮ AR PRADINIO, PAGRINDINIO UGDYMO PROGRAMĄ, UGDYMO ORGANIZAVIMAS**

44. Gimnazija, atvykus asmeniui, baigusiam užsienio valstybės, tarptautinės organizacijos pradinio, pagrindinio, vidurinio ugdymo programos dalį ar pradinio, pagrindinio ugdymo programą (toliau – tarptautinė bendrojo ugdymo programa):

44.1. sudaro galimybes asmenų mokymosi tęstinumui pagal atvykusiųjų ir / ar grįžusiųjų į Lietuvą pasiekimus atitinkančią bendrojo ugdymo programą;

44.2. priima jį mokytis vadovaudamasi Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“ (toliau – Nuosekliojo mokymosi tvarkos aprašas);

44.3. tėvų (globėjų) pageidavimu priima vaiką, kuriam tais kalendoriniais metais sukanka šešeri metai, mokytis pagal pradinio ugdymo programą, jeigu užsienio valstybėje vaikas buvo ugdomas mokykloje pagal priešmokyklinio ugdymo ar formaliojo švietimo programas ir tėvai (globėjai) pateikia tai patvirtinančius dokumentus;

44.4. vaiką, kuriam tais kalendoriniais metais sukanka septyneri metai, nesiugdžiusį Lietuvos Respublikoje pagal priešmokyklinio ugdymo programą, priima mokytis pagal pradinio ugdymo programą;

44.5. išsiaiškina atvykusiojo asmens lūkesčius ir norus mokytis kartu su bendraamžiais, švietimo pagalbos poreikį ar poreikį tam tikrą dalį laiko intensyviai mokytis lietuvių/lenkų kalbos;

44.6. informuoja savivaldybės vykdomąją instituciją ;

44.7. direktoriaus pavaduotojas ugdymui koordinuoja atvykusio mokinio ugdymo proceso organizavimą, kartu su mokinio būsimos klasės vadovu, mokiniu ir mokinio tėvais (globėjais, rūpintojais) aptaria poreikį tam tikrą laiko dalį intensyviai mokytis lietuvių/lenkų kalbos, numato tolesnio mokymosi perspektyvą, švietimo pagalbos poreikį:

44.7.1. sudaromas mokinio individualus ugdymo planas, atsižvelgiama į jo mokymosi pasiekimus. Individualiame ugdymo plane numatomas ir pamokų skaičiaus perskirstymas tarp dalykų, numatytų ugdymo planų 58, 76, 94 punktuose. Sudaroma galimybė kurį laiką nesimokyti dalies dalykų, esant aukštesniems šių dalykų pasiekimams, nei numatyta bendrosiose programose, ir šių dalykų pamokas skirti lietuvių/lenkų kalbai mokyti;

44.7.2. preliminari adaptacinio laikotarpio trukmė 2 mėnesiai. Pamokų metų skiriamas didesnis dėmesys, užduotys diferencijuojamos ir individualizuojamos, po pamokų skiriamos individualios konsultacijos. Mokinys, tėvai (globėjai, rūpintojai) įsipareigoja vykdyti gimnazijos reikalavimus (pagal priėmimo į gimnaziją sutartį). Šiuo laikotarpiu stebima mokinių individuali pažanga, pasiekimai. Į mokinio adaptacijos procesų valdymą įtraukiama gimnazijos vaiko gerovės komisija. Kiekvieno mokinio adaptacijos trukmės laikas individualus, gimnazija konstatuoja adaptacijos laiko pabaigą, atsižvelgdama į tai, kaip mokiniui sekasi adaptuotis. Adaptacijos laikotarpiu taikomas tik formuojamasis, kaupiamasis vertinimas.

45. Gimnazija, organizuodama atvykusio ar grįžusio asmens mokymą, kuris mokėsi pagal tarptautinę bendrojo ugdymo programą ar yra ją baigęs:

45.1. nuolat bendradarbiauja su mokinio tėvais (globėjais, rūpintojais) ar teisėtais mokinio atstovais, teikia informaciją apie mokinio mokymąsi, daromą pažangą ir gauna grįžtamąją informaciją;

45.2. konsultuoja dėl neformaliojo vaikų švietimo veiklų pasirinkimo;

45.3. socialinis pedagogas padeda atvykusiam asmeniui sklandžiai įsitraukti į gimnazijos bendruomenės gyvenimą, ugdymo procesą, prireikus pasitelkia mokinius savanorius;

45.4. numato klasės vadovo, mokytojų darbą su atvykusiu mokiniu ir mokinio tėvais (globėjais, rūpintojais).

46. Jeigu atvykęs mokinys nemoka ar menkai moka lietuvių kalbą, gimnazija organizuoja:

46.1. lietuvių kalbos mokymąsi intensyviu būdu, kartu užtikrindama, kad kitų dalykų jis mokytųsi kartu su bendraamžiais;

46.2. intensyvų vien lietuvių kalbos mokymąsi iki vienų metų (išimtiniais atvejais ir ilgiau) ar trumpiau ir pagalbos pagal mokinio poreikius teikimą kelerius (2–4) metus;

46.3. mokinio mokymąsi kartu su kitais bendraamžiais paskirtoje klasėje, teikdama reikiamą mokymosi ir kitą švietimo pagalbą.

**AŠTUNTASIS SKIRSNIS**

**LAIKINŲJŲ MOKYMOSI GRUPIŲ SUDARYMAS**

47. Gimnazija, įgyvendindama pradinio, pagrindinio ir vidurinio ugdymo programas, nustatė laikinosios mokymosi grupės dydį pagal skirtas mokymo lėšas (nuo 5 mokinių).

48. Gimnazijos ugdymo turiniui įgyvendinti klasėje sudaromos laikinosios grupės:

48.1. doriniam ugdymui, jeigu tos pačios klasės mokiniai yra pasirinkę ir tikybą, ir etiką;

48.2. informacinių technologijų ir technologijų dalykams mokyti, atsižvelgiant į darbo vietų kabinetuose skaičių, kurį nustato Higienos norma;

48.3. užsienio kalboms, jei klasėje mokosi ne mažiau kaip 20 mokinių pradinio ugdymo programoje, ne mažiau kaip 21 mokinys – pagrindinio ir vidurinio ugdymo programose;

48.4. lietuvių kalbai ir literatūrai mokyti, klasėje esant ne mažiau kaip 18 mokinių pagal pradinio ugdymo programą, 21 mokiniui – pagal pagrindinio ugdymo programą.

**DEVINTASIS SKIRSNIS**

**MOKINIŲ MOKYMO NAMIE ORGANIZAVIMAS**

49. Mokinių mokymas namie organizuojamas, vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“, ir Mokymosi formų ir mokymo organizavimo tvarkos aprašu.

50. Mokiniai mokomi namie savarankišku ar nuotoliniu mokymo proceso organizavimo būdu. Mokiniui, mokomam namie, gimnazija, suderinusi su mokinio tėvais (globėjais, rūpintojais) ir atsižvelgdama į gydytojų konsultacinės komisijos rekomendacijas, parengia individualų ugdymo planą.

51. Pradinio ugdymo bendroji programa įgyvendinama, ugdymą organizuojant pagal atskirus ugdymo dalykus.

52. Mokiniams, kurie mokosi namie:

52.1. pagal pradinio ugdymo programą savarankišku ar nuotoliniu mokymo proceso organizavimo būdu pavienio ar grupinio mokymosi forma:

52.1.1. 1–3 klasėse skiriama 315 pamokų per mokslo metus (9 pamokos per savaitę) Pradinio ugdymo bendrųjų programų ugdymo dalykams įgyvendinti;

52.1.2. 4 klasėje – 385 pamokos per mokslo metus (11 pamokų per savaitę). Gimnazijoje mokiniui kiekvienoje klasėje skiriama 70 papildomų pamokų per mokslo metus (2 pamokos per savaitę) gimtajai kalbai (lenkų) mokytis;

52.2. pagal pagrindinio ugdymo programą savarankišku ar nuotoliniu mokymo proceso organizavimo būdu pavienio ar grupinio mokymosi forma:

52.2.1. 5–6 klasėse skiriamos 444 pamokos per mokslo metus (12 pamokų per savaitę);

52.2.2. 7–8 klasėse – 481 pamoka per mokslo metus (13 pamokų per savaitę);

52.2.3. gimnazijos I–II klasėse – 555 pamokos per mokslo metus (15 pamokų per savaitę);

52.3. pagal vidurinio ugdymo programą savarankišku ar nuotoliniu mokymo proceso organizavimo būdu pavienio ar grupinio mokymosi forma:

52.3.1. gimnazijos III klasėje – 504 (14 pamokų per savaitę);

52.3.2. gimnazijos IV klasėje – 476 pamokos per mokslo metus (14 pamokų per savaitę).

53. Suderinus su mokinio tėvais (globėjais, rūpintojais), gimnazijos vadovo įsakymu mokinys, kuris mokosi namie pagal pradinio ugdymo programą, gali nesimokyti menų ir fizinio ugdymo, pagal pagrindinio ugdymo programą – dailės, muzikos, technologijų ir fizinio ugdymo, pagal vidurinio ugdymo programą – meninio ugdymo ir technologijų pasirinkto dalyko, technologijų, fizinio ugdymo. Dienyne ir mokinio individualiame plane prie dalykų, kurių mokinys nesimoko, įrašoma „atleista“. Pamokos, gydytojo leidimu lankomos gimnazijoje, įrašomos į mokinio individualų ugdymo planą.

54. Gimnazijos sprendimu mokiniui, kuris mokosi namuose, skiriama iki 2 papildomų pamokų per savaitę mokymosi pasiekimams gerinti.

**III SKYRIUS**

**PRADINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PRADINIO UGDYMO PROGRAMOS ĮGYVENDINIMO YPATUMAI**

55. Pradinio ugdymo bendrųjų programų turinį sudaro šios sritys: dorinis ugdymas, kalbinis ugdymas, matematinis ugdymas, socialinis ir gamtamokslinis ugdymas, meninis ugdymas, fizinis ugdymas.

56.Gimnazija, įgyvendindama pradinio ugdymo turinį, susitarė dėl:

56.1. ugdymo procesą organizuojant pamoka, nepertraukiamas ugdymo(si) proceso laikas 1–4 klasėse numatomas vadovaujantis Higienos norma;

56.2. ugdymą organizuojantis tiek pamoka, tiek kitomis mokymosi organizavimo formomis (šventės, išvykos, renginiai, konkursai, varžybos) įgyvendinamas ir dalykų programų, ir integruoto ugdymo turinys;

56.3. ugdymo procesas organizuojamas ne tik gimnazijoje, bet ir už jos ribų (pvz., muziejuose, parkuose, artimiausioje gamtinėje aplinkoje ir pan.);

56.4.gimnazija einamaisiais mokslo metais koreguoja ugdymo procesą ir turinį pagal pasikeitusius mokinių ugdymosi poreikius, mokinių mokymosi rezultatus, išlaikydama mokslo metams skirtą pamokų / ugdymo valandų skaičių;

56.5. gimnazija atsižvelgdama   į Pradinio ugdymo bendrųjų programų numatytą turinį, mokinių mokymosi poreikius priėmė sprendimą , kad ugdymo procesui už mokyklos ribų bus skiriama 10 dienų pažintinei  kultūrinei, meninei, kūrybinei veiklai. Veikla organizuojama kitose aplinkose: muziejuose, bibliotekose, atviros prieigos centruose, virtualiose mokymosi aplinkose ir kt.

57. Gimnazija,įgyvendindama pradinio ugdymo turinį, susitarė dėl ugdymo proceso mokymo tautinės mažumos (lenkų) kalba.

Pradinio ugdymo bendrosios programos vykdomos dvikalbio ugdymo būdu, vadovaujantis Ugdymo lietuvių kalba bendrojo ugdymo ir neformaliojo švietimo mokykloje tvarkos aprašu, patvirtintu Lietuvos Respublikos švietimo ir mokslo ministro 2011 m. spalio 14 d. įsakymu Nr. V-1856 „Dėl Ugdymo lietuvių kalba bendrojo ugdymo ir neformaliojo švietimo mokykloje tvarkos aprašo patvirtinimo“.

58. Minimalus pamokų skaičius Pradinio ugdymo bendrajai programai įgyvendinti per dvejus mokslo metus ir per savaitę, kai pamokos trukmė 1 klasėje – 35 minutės ir 2–4 klasėse – 45 minutės:

|  |  |  |  |  |  |
| --- | --- | --- | --- | --- | --- |
| Klasė    Dalykai | 1 klasė | 2 klasė | 3 klasė | 4 klasė | Iš viso skiriama pamokų pradinio ugdymo programai |
| Dorinis ugdymas (tikyba) | 35 (1) | 35 (1) | 35 (1) | 35 (1) | 140 (4) |
| 1–2 klasė | | 3–4 klasė | |
| 70 (1; 1) | | 70 (1 ;1) | |
| Gimtoji kalba (lenkų) | 245 (7) | 245 (7) | 245 (7) | 245 (7) | 980 (28) |
| 1–2 klasė | | 3–4 klasė | |
| 490 (7; 7) | | 490 (7; 7) | |
| Lietuvių kalba | 175 (5) | 140 (4) | 175 (5) | 175 (5) | 665 (19) |
| 1–2 klasė | | 3–4 klasė | |
| 315 (5; 4) | | 350 (5; 5) | |
| Užsienio kalba (anglų) | 0 | 70 (2) | 70 (2) | 70 (2) | 210 (6) |
| 1–2 klasė | | 3–4 klasė | |
| 70 (2) | | 140 (4) | |
| Matematika | 140 (4) | 175 (5) | 140 (4) | 175 (5) | 630 (18) |
| 1–2 klasė | | 3–4 klasė | |

|  |  |  |  |  |  |
| --- | --- | --- | --- | --- | --- |
|  | 315 (4; 5) | | 315 (4; 5) | |  |
| Pasaulio pažinimas | 70 (2) | 70 (2) | 70 (2) | 70 (2) | 280 (8) |
| 1–2 klasė | | 3–4 klasė | |
| 140 (2; 2) | | 140 (2; 2) | |
| Meninis ugdymas (dailė ir technologijos, muzika, šokis, teatras) | 175 (5) | 175 (5) | 175 (5) | 140 (4) | 700 (19) |
| 1–2 klasė | | 3–4 klasė | |
| 350 (5; 5) | | 315 (5; 4) | |
| Fizinis ugdymas | 105 (3) | 105 (3) | 105 (3) | 105 (3) | 420 (12) |
| 1–2 klasė | | 3–4 klasė | |
| 210 (3; 3) | | 210 (3; 3) | |
| Iš viso privalomų pamokų  skaičius per mokslo metus | 945 (27) | 1015 (29) | 1015 (29) | 1015 (29) | 3 990    (114) |
| Iš viso privalomų pamokų skaičius per dvejus mokslo metus | 1 960    (27; 29) | | 2030    (29; 29) | |
| Pamokos, skiriamos mokinių ugdymosi poreikiams tenkinti | 35 (1) | | 70 (2) | | 105    (3) |
| Neformalusis švietimas | 140 (4) | | 140 (4) | | 280 (8) |

59. Gimnazija, organizuoja pamokas, nepažeidžiant Higienos normos reikalavimų ir negali viršyti mokymo lėšų apskaičiavimo, paskirstymo ir panaudojimo tvarkos apraše, patvirtintame Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“, numatyto kontaktinių valandų skaičiaus.

60. Pamokų skaičių klasei per metus sudaro: privalomos pamokos visiemsklasės mokiniams; pamokos, skiriamos mokinių ugdymosi poreikiams tenkinti(1 klasėje 0,5 val. lenkų kalbai, 2 klasėje 0,5 val. lenkų kalbai, 3 klasėje 1 val. lenkų kalbai, 4 klasėje 1 val. matematikai); valandos neformaliojo vaikų švietimo programoms įgyvendinti (1-4 klasėse po 1 val. dailės, teatro, sporto, technologijų būreliams, po 0,5 val. šokių ir choro būreliams).

61. Pamokos mokinių ugdymosi poreikiams tenkinti skiriamos mokinių žinių spragoms likviduoti, mokymosi sunkumų turintiems mokiniams bei mokymosi pagalbai teikti.

62. Neformaliojo vaikų švietimo valandos skiriamos, atsižvelgiant į mokinių neformaliojo švietimo poreikius, numatomus ugdymo prioritetus, gimnazijos lėšas. Mokiniai renkasi neformaliojo vaikų švietimo programas, padedančias atsiskleisti jų pomėgiams, talentams.

63. Mokinių skaičių neformaliojo vaikų švietimo grupėje pagal turimų mokymo lėšų dydį nustato gimnazijos vadovas, suderinęs su gimnazijos taryba (12 mokinių). Neformaliojo vaikų švietimo programose dalyvaujantys mokiniai žymimi Mokinių registre.

64. Neformaliojo vaikų švietimo programos per mokinių atostogas vykdomos gimnazijos nustatyta tvarka.

**ANTRASIS SKIRSNIS**

**DALYKŲ SRIČIŲ UGDYMO TURINIO ĮGYVENDINIMO YPATUMAI**

65. Ugdymo sričių / ugdymo dalykų programų įgyvendinimas:

65.1. dorinis ugdymas:

65.1.1. tėvai (globėjai) parenka mokiniui vieną iš dorinio ugdymo dalykų: etiką arba tikybą;

65.1.2. dorinio ugdymo dalyką mokiniui galima keisti kiekvienais mokslo metais pagal tėvų (globėjų) pateiktą prašymą;

65.2. kalbinis ugdymas:

65.2.1. lietuvių kalbos ugdymas vykdomas pagal Lietuvos Respublikos švietimo, mokslo ir sporto ministro patvirtintą Lietuvių kalbos pradinio ugdymo bendrąją programą;

65.2.2. lietuvių kalbos ugdymas vykdomas:

65.2.2.1. skiriant Bendrųjų ugdymo planų 52 punkte nurodytas pamokas;

65.2.2.2. lietuvių kalbos taip pat mokoma(si) integruotai:

65.2.2.2.1. į gamtamokslinius dalykus, mokomus gimtąja (lenkų) kalba, integruojami lietuvių kalbos mokymo fragmentai;

65.2.2.2.2. Pradinio ugdymo bendrųjų programų pasaulio pažinimo temos, susijusios su Lietuvos istorija, geografija, kultūra, mokoma dvikalbiu ugdymu;

65.2.3. gimtosios ( lenkų) kalbos mokymas(is):

65.2.3.1.gimnazijoje  gimtosios ( lenkų) kalbos  mokoma pagal Lietuvos Respublikos švietimo, mokslo ir sporto ministro patvirtintą gimtosios kalbos programą;

65.2.4. užsienio kalbos mokymas:

65.2.4.1. užsienio kalbos (anglų) mokoma(si) antraisiais–ketvirtaisiais pradinio ugdymo programos metais.

65.2.4.2. gimnazija siūlo vieną kalbą (anglų)  iš trijų Europos kalbų (anglų, prancūzų, vokiečių);

65.3. socialinis ir gamtamokslinis ugdymas:

65.3.1. socialiniam ir gamtamoksliniam ugdymui skiriama po pusė pasaulio pažinimo dalykui skirto ugdymo laiko, iš kurio 17,5 val. skiriama praktinei patyriminei veiklai;

65.3.2. socialiniams gebėjimams ugdyti  skiriama dalį (17,5 val.) pasaulio pažinimo dalyko laiko skirti ugdymo procesą organizuojant socialinės, kultūrinės aplinkos pažinimui palankioje aplinkoje (pvz., lankantis visuomeninėse, bendruomenių, kultūros institucijose ir pan.);

65.4. fizinis ugdymas:

65.4.1. specialiosios medicininės fizinio pajėgumo grupės organizuojamos taip:

65.4.1.1. mokiniai dalyvauja ugdymo veiklose su pagrindine grupe, bet pratimai ir krūvis jiems skiriami pagal gydytojo rekomendacijas;

65.4.2. siekiant skatinti mokinių fizinį aktyvumą, sveikatinimą, ugdymo proceso metu pagal galimybes organizuojamos judriosios pertraukos ar fiziniam aktyvumui skirtos veiklos ( kvadratas, tenisas);

65.5. meninis ugdymas (dailė ir technologijos, muzika, šokis):

65.5.1. Muzikos programai įgyvendinti skiriama 70 pamokų per metus (2 valandas per savaitę);

65.5.2. Dailės ir technologijų programai įgyvendinti 1-3 klasėse skiriama 70 pamokų per metus (2 valandas per savaitę), 4 klasėje - 35 pamokos (1valanda per savaitę) iš jų – technologiniam ugdymui skirti ne mažiau kaip vieną trečiąją dailės ir technologijų dalykui skiriama laiko;

65.5.3. gimnazija pasirinko trečią meninio ugdymo sritį iš Šokio programos. Pasirinktai programai įgyvendinti skiriamos 35 pamokos per metus (1 valanda per savaitę 1-4 klasėse);

65.6. informacinės technologijos:

65.6.1. skaitmeniniams mokinių gebėjimams ugdyti per visus dalykus ugdymo procese naudojamos šiuolaikinės skaitmeninės technologijos;

65.6.2. integruotai ugdomas mokinių informatinis mąstymas, mokoma kūrybiško ir atsakingo šiuolaikinių technologijų naudojimo, saugaus ir atsakingo elgesio skaitmeninėje aplinkoje, skaitmeninio turinio kūrimo.

**IV SKYRIUS**

**PAGRINDINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PAGRINDINIO UGDYMO PROGRAMOS ĮGYVENDINIMO YPATUMAI**

66. Gimnazija įgyvendina Pagrindinio ugdymo programą, kurią sudaro ugdymo sritys ir dalykai: dorinis ugdymas: katalikų tikyba; kalbos: lietuvių kalba ir literatūra, gimtoji (lenkų) kalba, užsienio (anglų) kalba; matematika; gamtamokslinis ugdymas; socialinis ugdymas: istorija, geografija, pilietiškumo ugdymas, ekonomika ir verslumas; meninis ugdymas: dailė, muzika; informacinės technologijos; technologijos; fizinis ugdymas, bendrųjų kompetencijų ir gyvenimo įgūdžių ugdymas.

67. Gimnazija nustato ir skiria adaptacinį laikotarpį pradedantiems mokytis pagal pagrindinio ugdymo programos pirmąją ir antrąją dalis (1 mėn.) ir naujai atvykusiems mokiniams (2 mėn.). Per adaptacinį laikotarpį stebima individuali pažanga, bet mokinių pasiekimai ir pažanga (5 klasėje rugsėjo mėn. ir naujai atvykusiems mokiniams) pažymiais nevertinami.

**ANTRASIS SKIRSNIS**

**DALYKŲ SRIČIŲ UGDYMO TURINIO ĮGYVENDINIMO YPATUMAI**

68. Dorinis ugdymas. Dorinio ugdymo dalyką (etiką ar tikybą) mokiniui iki 14 metų parenka tėvai (globėjai, rūpintojai), o nuo 14 metų mokinys savarankiškai renkasi pats. Siekiant užtikrinti mokymosi tęstinumą ir nuoseklumą, etiką arba tikybą pasirenkama dvejiems metams (5–6, 7–8, gimnazijos I–II klasėms).

69. Lietuvių kalba ir literatūra. Gimnazija, įgyvendindama ugdymo turinį:

69.1. integruoja žmogaus saugą į lietuvių kalbos ir literatūros pamokas lietuvių kalbos ir literatūros įgūdžiams formuoti ir skaitymo gebėjimams gerinti bei kalbos vartojimo praktikai;

70. Užsienio kalba:

70.1. užsienio kalbos, pradėtos mokytis pagal pradinio ugdymo programą, toliau mokomasi kaip užsienio kalbos iki pagrindinio ugdymo programos pabaigos;

70.2. baigiant pagrindinio ugdymo programą, organizuojamas užsienio kalbų pasiekimų patikrinimas centralizuotai parengtais kalbos mokėjimo lygio nustatymo testais (pateikiamais per duomenų perdavimo sistemą KELTAS);

70.3. jei mokinys yra atvykęs iš kitos Lietuvos ar užsienio mokyklos ir šiuo metu gimnazija dėl objektyvių priežasčių negali sudaryti mokiniui galimybės toliau mokytis pradėtos kalbos, gavus mokinio tėvų (globėjų, rūpintojų) sutikimą raštu, mokiniui sudaromos sąlygos pradėti mokytis užsienio kalbos (anglų), kurios mokosi klasė, ir įveikti programų skirtumus:

70.3.1. vienus mokslo metus jam skiriama ne mažiau nei viena papildoma užsienio kalbos pamoka per savaitę;

70.4. jei mokinys yra baigęs tarptautinės bendrojo ugdymo programos dalį ar visą programą ir gimnazija nustato, kad jo vienos užsienio kalbos pasiekimai yra aukštesni, nei numatyta Pagrindinio ugdymo bendrosiose programose, mokinio ir jo tėvų (globėjų, rūpintojų) pageidavimu gimnazija įskaito mokinio pasiekimus ir konvertuoja pagal dešimtbalę vertinimo sistemą. Gimnazija sudaro mokiniui individualų užsienio kalbos mokymosi planą ir galimybę vietoje užsienio kalbos pamokų lankyti papildomas lietuvių kalbos ir literatūros pamokas kitose klasėse;

70.5. jeigu mokinys yra atvykęs iš kitos mokyklos ir, tėvams (globėjams, rūpintojams) pritarus, pageidauja toliau mokytis pradėtos kalbos, o gimnazija neturi tos kalbos mokytojo:

70.5.1. mokiniui sudaromos sąlygos mokytis užsienio kalbos kitoje mokykloje, kurioje vyksta tos kalbos pamokos, suderinus su mokiniu, mokinio tėvais (globėjais, rūpintojais) ir su savivaldybės vykdomąja institucija. Skiriant pamokų skaičių, vadovaujamasi pagrindinio ugdymo programos ugdymo plano 76 punktu;

70.5.2. mokinys gali kalbos mokytis neformaliojo švietimo įstaigoje ir siekti Pagrindinio ugdymo bendrosiose programose nurodytų pasiekimų (pagal Bendruosius Europos kalbų metmenis). Tokiais atvejais jis privalo reguliariai pildyti savo Europos kalbų aplanką ir rinkti kalbos mokėjimo lygį patvirtinančius dokumentus. Juos turi pateikti mokyklai pagal iš anksto priimtą susitarimą, kuriame numatytas atsiskaitymo laikas ir apibrėžti pasiekimų įvertinimo kriterijai;

71. Gamtos mokslai:

71.1. gimnazija užtikrina, kad eksperimentiniams ir praktiniams įgūdžiams ugdyti gamtos mokslų dalykų turinyje būtų skiriama 70 val. dalykams skirtų pamokų per mokslo metus. Eksperimentams ir tyrimams atlikti sudarytos sąlygos kitose aplinkose (Trakų Vytauto Didžiojo gimnazija, Vilniaus universiteto botanikos sodas, nacionaliniai parkai, edukacijos muziejuose, bibliotekose);

71.2. mokinys, kuris mokėsi ne atskirų gamtos mokslų dalykų – biologijos, chemijos, fizikos, o vieno gamtos mokslų dalyko, jo pasiekimai įvertinti tik vienu įvertinimu (pažymiu). Gimnazija yra numačiusi įskaityti visų trijų gamtos mokslų dalykų įvertinimus, todėl esantį įvertinimą daugina iš 3;

71.3. gimnazija sudaro mokiniams galimybes dalyvauti gamtos, technologijų, inžinerijos, matematikos ir menų centrų STEAM (angl. *science*, *technology*, *engineering*, *arts*, *maths*) vykdomose neformaliojo vaikų švietimo programų veiklose, vykstant į juos ir / ar nuotoliniu būdu pagal kultūros paso pasiūlymus.

72.Technologijos:

72.1. mokiniai, kurie mokosi pagal pagrindinio ugdymo programos pirmąją dalį (5–8 klasėse), kiekvienoje klasėje mokomi, proporcingai paskirsčius laiką mitybos -20 val., tekstilės - 20 val., konstrukcinių medžiagų – 18 val. ir elektronikos technologijų programoms- 16 val.;

72.2. mokiniams, kurie pradeda mokytis pagal pagrindinio ugdymo programos antrąją dalį, technologijų dalykas prasideda nuo privalomo 17 valandų integruoto technologijų kurso. Šio kurso programos įgyvendinimas: pamokos, ekskursijos, susitikimai ar kt. Užsiėmimai organizuojami taip, kad mokiniai galėtų susipažinti su profesijomis, pagal galimybes užtikrinama mokinio praktinė veikla;

72.3. mokiniai, baigę integruoto technologijų kurso programą, pagal savo interesus ir polinkius renkasi kurią nors privalomą technologijų programą (mitybos, tekstilės, konstrukcinių medžiagų, elektronikos, gaminių dizaino ir technologijų).

72.4. mokiniams, kurie mokosi pagal pagrindinio ugdymo programos antrąją dalį, siūloma rinktis kitokias technologinio ugdymo programas, gimnazijos sukurtas, atsižvelgiant į specifinius mokinių poreikius, mokymosi sąlygų ypatumus, gimnazijos ugdymo turinį (Mityba, turizmas ir mityba).

73. Informacinės technologijos:

73.1. gimnazijos I–II klasių informacinių technologijų kursą sudaro privalomoji dalis ir vienas iš pasirenkamųjų programavimo pradmenų, kompiuterinės leidybos pradmenų arba tinklalapių kūrimo pradmenų modulių. Gimnazija siūlo rinktis ne mažiau kaip iš dviejų modulių: programavimo pradmenų ir tinklalapių kūrimo pradmenų modulių. Modulį renkasi mokinys.

74. Socialiniai mokslai:

74.1. gimnazija, įgyvendindama socialinių mokslų ugdymo turinį, gimnazijos I–II klasių mokinių projektinio darbo (tyrimo, kūrybinių darbų, socialinės veiklos) gebėjimams ugdyti skiria istorijai ir pilietiškumo pagrindams 9 ir 10 klasėse – 22 val., geografijai 9 klasėje - 14 val.,10 klasėje - 7 val. per mokslo metus;

74.2. laisvės kovų istorijai mokyti skiria ne mažiau kaip 18 pamokų, integruojant temas į istorijos ir pilietiškumo pagrindų pamokas;

74.3. į istorijos, geografijos, pilietiškumo ugdymo pagrindų dalykų turinį integruojama Lietuvos ir pasaulio realijas, kurios turi būti nuolat sistemingai atskleidžiamos, aptariant su mokiniais nacionalinio saugumo ir gynybos pagrindų temas, tokias kaip: Lietuvos Respublikos nacionalinio saugumo samprata ir sistema, rizikos veiksnių, grėsmių ir pavojų analizė; Lietuvos gynybos politika; informaciniai ir kibernetiniai karai: tikslai, metodai, instrumentai; Lietuvos Respublikos nacionalinio saugumo pagrindų įstatymas ir kiti įgyvendinamieji gynybos ir kovos su korupcija sričių teisės aktai, ir kitas panašias temas;

75. Fizinis ugdymas:

75.1. gimnazija numato, kaip organizuos ugdymą specialiosios medicininės fizinio pajėgumo grupės mokiniams:

75.1.1. mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgiant į savijautą;

75.2. parengiamosios medicininės fizinio pajėgumo grupės mokiniams krūvis ir pratimai skiriami, atsižvelgiant į jų ligų pobūdį ir sveikatos būklę. Neskiriama ir neatliekama pratimų, galinčių skatinti ligų paūmėjimą. Dėl ligos pobūdžio negalintiesiems atlikti įprastų užduočių mokytojas skiria alternatyvias atsiskaitymo užduotis, kurios atitinka mokinių fizines galimybes ir gydytojo rekomendacijas;

75.3. gimnazija mokiniams, atleistiems nuo fizinio ugdymo pamokų dėl sveikatos ir laikinai dėl ligos, siūlo kitą veiklą (pavyzdžiui, stalo žaidimus, šaškes, šachmatus, veiklą kompiuterių klasėje, bibliotekoje, konsultacijas, socialinę veiklą ir pan.).

76. Trakų r. Lentvario H.Senkevičiaus gimnazijos minimalus pamokų skaičius pagrindinio ugdymo programai grupinio mokymosi forma kasdieniu ar nuotoliniu mokymo proceso organizavimo būdu įgyvendinti per dvejus mokslo metus ir per savaitę, kai pamokos trukmė – 45 minutės:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Klasė  Ugdymo sritys  ir dalykai | 5 | 6 | 7 | 8 | | Pagrindinio ugdymo programos dalyje  (5–8 klasės) | 9 / gimnazijos I  klasė | 10 / gimnazijos II  klasė | Pagrindinio ugdymo programoje (iš viso) |
| Dorinis ugdymas |  | |  | | |  |  | |  |
| Dorinis ugdymas (tikyba) | 74 (1; 1) | | 74 (1; 1) | | | 148 | 74 (1; 1) | | 222 |
| Kalbos |  | | | | | | | | |
| Lietuvių kalba ir literatūra | 370 (5; 5) | | 370 (5; 5) | | | 740 | 333 (4; 5) | | 1 073 |
| Gimtoji kalba (lenkų) | 370 (5; 5) | | 370 (5; 5) | | | 740 | 296 (4; 4) | | 1 036 |
| Užsienio kalba (anglų) | 222 (3; 3) | | 222 (3; 3) | | | 444 | 222 (3; 3) | | 666 |
| Matematika ir informacinės  technologijos |  | | | | | | | | |
| Matematika | 296 (4; 4) | | 296 (4; 4) | | | 592 | 296 (4; 4) | | 888 |
| Informacinės technologijos | 74 (1; 1) | | 37 (1; 0) | | | 111 | 74 (1; 1) | | 185 |
| Gamtamokslinis ugdymas |  | | | | | | | | |
| Gamta ir žmogus | 148 (2; 2) | | – | | | 148 | – | | 148 |
| Biologija | – | | 111 (2; 1) | | | 111 | 111 (2; 1) | | 222 |
| Chemija | – | | 74 (0; 2) | | | 74 | 148 (2; 2) | | 222 |
| Fizika | – | | 111 (1; 2) | | | 111 | 148 (2; 2) | | 259 |
| Socialinis ugdymas |  | | | | | | | | |
| Istorija | 148 (2; 2) | | 148 (2; 2) | | | 296 | 148 (2; 2) | | 444 |
| Pilietiškumo pagrindai | – | | – | | | – | 74 (1; 1) | | 74 |
| Socialinė-pilietinė veikla | 20 | | 20 | | | 40 | 20 | | 60 |
| Geografija | 74 (0; 2) | | 148 (2; 2) | | | 222 | 111 (2; 1) | | 333 |
| Ekonomika ir verslumas | – | | – | | | – | 37 (1; 0) | | 37 |
| Meninis ugdymas |  | | | | | | | | |
| Dailė | 74 (1; 1) | | 74 (1; 1) | | | 148 | 74 (1; 1) | | 222 |
| Muzika | 74 (1; 1) | | 74 (1;1) | | | 148 | 74 (1; 1) | | 222 |
| Technologijos, fizinis ugdymas, žmogaus sauga |  | | | | | | | | |
| Technologijos (...) | 148 (2; 2) | | 111 (2; 1) | | | 259 | 92,5 (1; 1,5) | | 351,5 |
| Fizinis ugdymas | 222 (3; 3) | | 222 (3; 3) | | | 444 | 148 (2; 2) | | 592 |
| Žmogaus sauga | 37 (1; 0) | | 37 (0; 1) | | | 74 | 18,5 (0; 0,5) | | 92,5 |
| Projektinė veikla (....) |  | |  | | |  | 37 | | 37 |
| Pasirenkamieji dalykai / dalykų moduliai / projektinė veikla  projektinė veikla (...); ...(pasirenkamasis);  ...(dalyko modulis) |  | |  | | |  |  | |  |
| Minimalus pamokų skaičius mokiniui per savaitę | 31 | 32 | 33 | | 34 |  | 34 | 33 | 197 |
| Minimalus privalomas pamokų skaičius mokiniui per  mokslo metus | 1 147 | 1 184 | 1 221 | | 1 258 |  | 1258 | 1 221 | 7 289 |
| Priemonės mokymosi praradimams dėl COVID-19 kompensuoti (...) |  | |  | | |  |  | |  |
|  | 5–8 klasėse | | | | |  | 9–10, gimnazijos I, II klasėse | |  |
| Pamokų, skirtų mokinio ugdymo poreikiams tenkinti, mokymosi pagalbai teikti, skaičius per mokslo metus | 444 | | | | | 444 | 370 | | 814 |
| Neformalusis vaikų švietimas (valandų skaičius per mokslo metus | 259 | | | | | 259 | 148 | | 407 |

77. Pamokų skaičius, numatytas mokslo metams, gali skirtis 1–2 pamokomis, nei numatyta gimnazijos ugdymo plano 76 punkte. Pamokų skaičius per mokslo metus priklauso nuo gimnazijos sudaryto pamokų tvarkaraščio.

Gimnazijos ugdymo plano kontaktinių valandų skaičius negali viršyti Mokymo lėšų apskaičiavimo, paskirstymo ir panaudojimo tvarkos apraše, patvirtintame Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“, numatyto kontaktinių valandų skaičiaus.

78. Pagrindinio ugdymo individualizuotos programos ir socialinių įgūdžių ugdymo programos įgyvendinimas (1 priedas).

**V SKYRIUS**

**VIDURINIO UGDYMO PROGRAMOS ĮGYVENDINIMAS**

79. Vidurinio ugdymo programos trukmė – dveji mokslo metai.

79.1. Vidurinio ugdymo programą gimnazija įgyvendina Vidurinio ugdymo bendrąsias programas, kurias sudaro šios sritys: dorinis ugdymas: dorinis ugdymas (katalikų tikyba, etika); kalbos: lietuvių kalba ir literatūra, gimtoji (lenkų) kalba, užsienio (anglų, rusų) kalbos; matematika; gamtamokslinis ugdymas: biologija, chemija, fizika; socialinis ugdymas: istorija, geografija; meninis ugdymas: dailė, muzika, šokis; informacinės technologijos; technologijos; fizinis ugdymas; bendrųjų kompetencijų ugdymas.

79.2. Vidurinio ugdymo programos turinį sudaro:

79.2.1. privaloma dalis: privalomi mokytis dalykai ir privalomai pasirenkamieji dalykai, pavyzdžiui, dalykų moduliai, dalykai, brandos darbas;

79.2.2. laisvai pasirenkama dalis: pasirenkamieji dalykai, dalykų moduliai. Pasirenkamieji dalykų moduliai neskaičiuojami kaip atskiri dalykai.

80. Mokinys, vadovaudamasis Ugdymo programų aprašu, gimnazijos pasiūlymais ir atsižvelgdamas į tolesnius mokymosi planus, priima sprendimą, kuriuos dalykus ar modulius renkasi mokytis pagal vidurinio ugdymo programą, apsisprendžia dėl vieno brandos darbo.

81. Mokinys kartu su mokytojais, padedant tėvams (globėjams, rūpintojams), pasirengia individualų ugdymo planą pagal gimnazijos nustatytą individualaus ugdymo plano struktūrą.

82. Individualų ugdymo planą mokinys gali keisti pagal gimnazijos nustatytą individualaus plano keitimo tvarką.

83. Mokinio pasirinkti mokytis dalykai tampa privalomi.

84. Gimnazija užtikrina, kad privalomų, privalomai ir laisvai pasirenkamų dalykų mokinio individualiame plane būtų ne mažiau nei 8, o minimalus pamokų skaičius per savaitę – 31,5.

Didinant pamokų skaičių per savaitę, privalu laikytis Higienos normoje numatyto pamokų skaičiaus per dieną.

85. Mokiniui, atvykusiam iš kitos mokyklos, gimnazija užtikrina galimybę įgyvendinti savo individualų ugdymo planą arba, nesant tam sąlygų, pasiūlo keisti pasirinktus dalykus ar modulius.

86. Žmogaus saugos dalyko turinys integruojamas į lietuvių kalbos ir literatūros ugdymo turinį.

87. Jeigu mokinys pageidauja, gimnazija sudaro sąlygas pagerinti pasirinktų ugdymo sričių ar atskirų dalykų kompetencijas papildomai rengtis brandos egzaminams.

88. Gimnazija sudaro sąlygas (sutartys su gimnazijos biblioteka, vaikų darželiu) mokinių socialinei-pilietinei veiklai, savanorystei ir skatina mokinius jomis užsiimti. Šios veiklos įtraukiamos į mokinio individualų ugdymo planą. Gimnazija padeda mokiniams susipažinti su profesijų įvairove ir pasirinkimo galimybėmis, planuoti tolesnį savo mokymąsi ir (ar) darbinę veiklą, karjerą.

89. Laikinosios grupės vidurinio ugdymo programai įgyvendinti sudaromos iš mokinių, kurie pasirenka tą pačią bendrojo ugdymo dalyko kurso programą, tą patį dalyko modulį, pasirenkamąjį dalyką.

90. Kadangi gimnazijoje yra viena III ir IV gimnazijos klasė, gimnazija pagal skirtas ugdymo lėšas pasirenka tinkamiausią būdą įgyvendinti dalykų bendrojo ir išplėstinio kursų programas ir užtikrinti mokymo kokybę (Dalykų bendrojo ir išplėstinio kurso programa vykdoma vienoje grupėje. Jeigu pasirinkto dalyko nesusidaro laikinoji grupė mokinys mokosi savarankiškai konsultuojamas mokytojo).

91. Mokinių mokymas namuose organizuojamas vadovaujantis ugdymo planų skirsniu „Mokinių mokymo namie ir ugdymosi šeimoje organizavimas“.

92. Mokiniams, kurie mokosi savarankiškai ar nuotoliniu būdu pavienio mokymosi forma, konsultacijoms skiriama iki 15 procentų ugdymo planų 88 punktu nustatyto metinių pamokų skaičiaus.

93. Specialiosios medicininės fizinio pajėgumo grupės mokinių fizinis ugdymas organizuojamas, vadovaujantis gimnazijos ugdymo planų 75.1 ir 75.3 papunkčiais.

94. Trakų r. Lentvario Henriko Senkevičiaus gimnazijos Vidurinio ugdymo programai grupinio mokymosi forma kasdieniu ar nuotoliniu mokymo proceso organizavimo būdu įgyvendinti skiriamų pamokų skaičius per dvejus:

|  |  |  |  |
| --- | --- | --- | --- |
| Ugdymo sritys, dalykai | Minimalus pamokų skaičius privalomam turiniui įgyvendinti | Bendrasis kursas | Išplėstinis kursas |
| Dorinis ugdymas | 70 |  |  |
| Tikyba |  | 70 | – |
| Kalbos |  |  |  |
| Lietuvių kalba ir literatūra | 385 | 385 | 455 |
| Gimtoji kalba (lenkų) | 280 | 280 | 350 |
| Užsienio kalbos |  | Kursas, orientuotas į B1 mokėjimo lygį | Kursas, orientuotas į B2 mokėjimo lygį |
| Užsienio kalba (anglų, rusų) | 210 | 210 | 210 |
| Ugdymo sritys, dalykai | Minimalus pamokų skaičius privalomam turiniui įgyvendinti | Bendrasis kursas | Išplėstinis kursas |
| Socialinis ugdymas | 140 |  |  |
| Istorija |  | 140 | 210 |
| Geografija |  | 140 | 210 |
| Matematika | 210 | 210 | 315 |
| Informacinės technologijos |  | 70 | 140 |
| Gamtamokslinis ugdymas | 140 |  |  |
| Biologija |  | 140 | 210 |
| Fizika |  | 140 | 245 |
| Chemija |  | 140 | 210 |
| Meninis ugdymas ir technologijos | 140 |  |  |
| Dailė |  | 140 | 210 |
| Muzika |  | 140 | 210 |
| Technologijos (kryptys): |  |  |  |
| Turizmas ir mityba |  | 140 | 210 |
| Tekstilė ir apranga |  | 140 | 210 |
| Fizinis ugdymas | 140–210 (4–6) |  |  |
| Fizinis ugdymas |  | 140 | 280 |
| Pasirinkta sporto šaka (tinklinis) |  | 140 |  |
| Žmogaus sauga | 17,5 | 17,5 | 17,5 |
| Pasirenkamieji dalykai, dalykų moduliai / Projektinė veikla |  |  |  |
| Brandos darbas | 17,5–37 |  |  |
| Mokinio pasirinktas mokymo turinys |  | Iki 22 | Iki 22 |
| Minimalus privalomų pamokų skaičius mokiniui per savaitę / per mokslo metus | Po 31,5 pamokos III ir IV gimnazijos klasėse per savaitę.  1 134– III gimnazijos klasėje; 1071 – IV gimnazijos klasėje. | | |
| Neformalusis švietimas (valandų skaičius) klasei | 210 valandų | | |
| Mokinio ugdymo poreikiams tenkinti | 840 pamokų dvejiems mokslo metams | | |
| Minimalus pamokų skaičius III klasei – 1 591 pamoka per mokslo metus (43 pamokos per savaitę); IV gimnazijos klasei – 1 702 pamokos per mokslo metus (46 pamokos per savaitę). | | | |

Gimnazijos ugdymo plano kontaktinių valandų skaičius negali viršyti Mokymo lėšų apskaičiavimo, paskirstymo ir panaudojimo tvarkos apraše, patvirtintame Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“, numatyto kontaktinių valandų skaičiaus.

**VI SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**PIRMASIS SKIRSNIS**

**BENDROSIOS NUOSTATOS**

95. Gimnazija, rengdama ir įgyvendindama gimnazijos ugdymo planą, užtikrina visų mokinių įtraukti į švietimą, šalinti kliūtis, dėl kurių mokinys patiria dalyvavimo švietime ir ugdymosi sunkumų, ir teikti būtiną švietimo pagalbą, vadovaujasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“.

96. Gimnazija, formuodama gimnazijos, klasės, mokinio ugdymo turinį ir organizuodama bei įgyvendindama ugdymo procesą, vadovaujasi bendrosiomis programomis ir šio skyriaus nuostatomis ir atsižvelgia į:

96.1. mokinio mokymosi ir švietimo pagalbos poreikius;

96.2. formaliojo švietimo programą;

96.3.mokymo proceso organizavimo būdą;

96.4.švietimo pagalbos specialistų, mokyklos vaiko gerovės komisijos, pedagoginių psichologinių ar švietimo pagalbos tarnybų rekomendacijas.

97. Pradinio ugdymo individualizuotos ir pagrindinio ugdymo individualizuotos programos įgyvendinimas reglamentuojamas gimnazijos ugdymo planų priede.

**ANTRASIS SKIRSNIS**

**INDIVIDUALAUS UGDYMO PLANO RENGIMAS**

98. Gimnazija kiekvienam mokiniui, turinčiam specialiųjų ugdymosi poreikių, rengia individualų ugdymo planą, kurio sudėtinė dalis yra pagalbos planas, apimantis pagalbas ir paslaugas ugdymo procese ir kitų specialistų teikiamas pagalbas, didinančias ugdymo veiksmingumą, ir kurio:

98.1. gimnazijos pavaduotojas ugdymui koordinuoja ir kartu su mokytojais ir švietimo pagalbą teikiančiais specialistais, vaiku, jo tėvais (globėjais, rūpintojais) numato ugdymo ir pagalbos tikslus;

98.2. įgyvendinimui sudaromi individualūs tvarkaraščiai, kurie dera su klasės, kurioje mokinys mokosi, tvarkaraščiu, ir užtikrina, kad mokinys gaus ugdymą ir švietimo pagalbą tokia apimtimi, kokią nustato gimnazijos ugdymo planai ir rekomenduoja mokiniui pedagoginė psichologinė ar švietimo pagalbos tarnyba;

99. Gimnazija, rengdama individualų ugdymo planą mokiniui ir vadovaudamasi gimnazijos ugdymo planų 58, 76, 94 punktuose nurodytu pradinio, pagrindinio ar vidurinio ugdymo dalykų programoms įgyvendinti skiriamų pamokų skaičiumi, gali:

99.1. pradinio ugdymo programoje koreguoti iki 20 procentų, o pagrindinio ugdymo programoje iki 30 procentų dalykų programoms įgyvendinti skiriamų metinių pamokų skaičiaus (nemažindama nustatyto mokiniui minimalaus pamokų skaičiaus per savaitę);

99.2. planuoti specialiąsias pamokas:

99.3. keisti specialiųjų pamokų, pratybų ir individualiai pagalbai skiriamų valandų (pamokų) skaičių;

99.4. mažinti minimalų privalomą pamokų skaičių besimokantiesiems pagal pradinio ugdymo individualizuotą programą iki 10 procentų ugdymo planų 58 punkte nurodytų pamokų skaičiaus per metus, didindama neformaliojo vaikų švietimo valandų skaičių, ir besimokantiesiems pagal pagrindinio ugdymo individualizuotą programą, ugdymo planų 76 punkte nurodytų pamokų skaičiaus per metus, didindama neformaliojo vaikų švietimo ar socialinei veiklai valandų skaičių;

99.5. keisti pamokų trukmę, dienos ugdymo struktūrą, siekdama individualiame ugdymo plane numatytų tikslų;

99.6. vėliau pradėti užsienio (anglų) kalbos mokyti – mokinį, turintį įvairiapusių raidos, kalbos ir kalbėjimo, skaitymo ir (ar) rašymo, intelekto (taip pat ir nepatikslintų intelekto), bendrųjų mokymosi sutrikimų;

99.7. mokyti tik vienos užsienio (anglų) kalbos – mokinį, turintį įvairiapusių raidos, kalbos ir kalbėjimo, skaitymo ir (ar) rašymo, intelekto (taip pat ir nepatikslintų intelekto), bendrųjų mokymosi sutrikimų, pamokas skirti lietuvių kalbai ir literatūrai mokyti;

99.8. nemokyti užsienio kalbų turinčiojo kompleksinių negalių ir (ar) kompleksinių sutrikimų, į kurių sudėtį įeina įvairiapusiai raidos, elgesio ir emocijų, kalbos ir kalbėjimo, skaitymo ir (ar) rašymo, intelekto, bendrieji mokymosi sutrikimai, klausos sutrikimai (išskyrus nežymų klausos sutrikimą). Užsienio kalbos pamokų laikas skiriamas lietuvių kalbai mokyti.

100. Mokiniui, kuris mokosi pagal bendrojo ugdymo programą, ją pritaikant, mokinio individualus ugdymo planas sudaromas vadovaujantis gimnazijos ugdymo planų 58, 76 ir 94 punktuose dalykų programoms įgyvendinti nurodomu pamokų skaičiumi, kuris koreguojamas iki 25 procentų. Bendras pamokų ir neformaliojo švietimo pamokų skaičius didinamas atsižvelgiant į mokinio galias ir ugdymosi poreikius, specialistų rekomendacijas:

100.1. sutrikusios kalbos ir kitos komunikacijos mokinio individualus ugdymo planas sudaromas vadovaujantis gimnazijos ugdymo planų 58, 76 ir 94 punktais. Ugdymo plane specialiosios pamokos skiriamos tarčiai, kalbai ir klausai lavinti:

100.1.1. individualioms ir grupinėms pratyboms 1–4 klasėse skiriama ne mažiau kaip 70 pamokų per dvejus mokslo metus;

100.1.2. specialiosioms pratyboms 5–8 klasėse skiriamos 74 pamokos per metus, 9–10 klasėse – 18 pamokų per metus mokinio kalbai ir komunikacijai lavinti;

100.2.įvairiapusių raidos sutrikimų turinčio mokinio individualus ugdymo planas sudaromas vadovaujantis gimnazijos ugdymo planų 58, 76 ir 94 punktais:

100.2.1. bendroje klasėje, skiriant mokytojo padėjėją;

100.2.2. individualiame ugdymo plane numatyti elgesio prevencijos ir intervencijos būdai, socialinių įgūdžių ugdymo veiklos. Periodiškai - kartą per mėnesį arba užfiksavus mokinio pažangą ar nustačius, kad ugdymo procese pažanga nedaroma, peržiūrimas ir koreguojamas individualus pagalbos vaikui planas;

100.2.3. mokiniui pritaikoma mokymosi vieta klasėje, prireikus naudojamos sienelės / širmos, skirtos dėmesiui koncentruoti ugdymo proceso metu, triukšmui mažinti;

100.2.4. rengiant individualų ugdymo planą, mokytojai bendradarbiauja su švietimo pagalbos specialistais;

101. Bendrojo ugdymo dalykų programas pritaiko mokytojas, atsižvelgdamas į mokinio gebėjimus ir galias, specialiojo pedagogo ir (ar) kitų vaiko gerovės komisijos narių rekomendacijas.

102. Gimnazijoje nesant švietimo pagalbos specialistų, kiekvienam mokiniui, kuris mokosi pagal pradinio ugdymo programą ir kuriam pedagoginė psichologinė tarnyba arba švietimo pagalbos tarnyba, gimnazijos vaiko gerovės komisija rekomenduoja teikti specialistų pagalbą, skiriama nuo 70 iki 140 pamokų per metus individualioms konsultacijoms ir (ar) papildomai dalyko mokytojo pagalbai arba kito specialisto teikiamai pagalbai, sudaromos sąlygos mokiniui šias paslaugas gauti specialiosios paskirties įstaigoje, specialiojo ugdymo centruose.

**TREČIASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMOSI PASIEKIMŲ IR PAŽANGOS VERTINIMAS**

103. Mokinio, kuris mokosi pagal bendrojo ugdymo programą, mokymosi pasiekimai ir pažanga vertinami pagal bendrosiose programose numatytus pasiekimus ir vadovaujantis ugdymo planų 28 punkto nuostatomis.

104. Mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal mokinio individualiame ugdymo plane numatytus individualios pažangos keliamus tikslus, kurie yra suderinti su Bendrosiose programose numatytais pasiekimais, aptarus su mokiniu, jo tėvais (globėjais, rūpintojais), švietimo pagalbą teikiančiais specialistais, kokiais aspektais bus pritaikomas ugdymo turinys (ko sieks ir mokysis mokinys, kaip bus mokoma(si), kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi).

105. Gimnazijoje susitarta dėl mokinio, kuris mokosi pagal individualizuotą pradinio ugdymo ir individualizuotą pagrindinio ugdymo programą, mokymosi pasiekimų vertinimo periodiškumo- 2 kartus per metus pasibaigus 1 ir 2 pusmečiui ir įforminimo - pildomi vertinimo lapai). Susitarimai priimami, atsižvelgiant į mokinio galias ir vertinimo suvokimą, specialiuosius ugdymosi poreikius, numatomą pažangą, tėvų (globėjų, rūpintojų) pageidavimus.

**KETVIRTASIS SKIRSNIS**

**ŠVIETIMO PAGALBOS MOKINIUI, TURINČIAM SPECIALIŲJŲ UGDYMOSI POREIKIŲ, TEIKIMAS**

106. Švietimo pagalbą mokiniui užtikrina gimnazija.

107. Švietimo pagalba, ją teikiantys specialistai, tikslai ir intensyvumas mokiniui turi būti numatyti mokinio pagalbos plane.

108. Švietimo pagalbą teikiantys specialistai padeda įveikti mokymosi sunkumus, šalindami priežastis, dėl kurių mokinys patiria mokymosi sunkumų ir susiduria su kliūtimis dalyvauti ugdymo procese, bendradarbiaudami dirba komandose kartu su mokytojais ir kitais specialistais, teikiančiais pagalbą mokiniui, mokinio tėvais (globėjais, rūpintojais), teikia konsultacinę pagalbą ir įgalina mokinio tėvus (globėjus, rūpintojus), kitus, teikiančius paslaugas ir pagalbas, padėti mokiniui ugdytis, sudaryti sąlygas mokytis ir užtikrinti jo gerovę.

109. Švietimo pagalba mokiniui teikiama laikinai ar pastoviai ugdymo proceso metu ar pasibaigus ugdymo procesui, konsultuojant mokinį, atsižvelgiant į individualiame ugdymo plane keliamus ugdymo(si) tikslus, pagalbą teikiančių specialistų funkcijas ir mokinio reikmes. Siekiant įtraukties į ugdymo procesą ir teikiant pagalbą pamokoje, klasėje pasirenkami kuo mažiau stigmatizuojantys ugdymo ir švietimo pagalbos teikimo būdai.

110. Švietimo pagalbos teikimo formos parenkamos mokiniui individualiai :pamokos, pratybos, konsultacijos, pagalba ugdymosi veiklose, savirūpos procese ir kt.;

110.1. specialioji pamoka, skirta mokymosi sunkumams ar sutrikimams, kylantiems dėl įgimtų ar įgytų sutrikimų, įveikti, išskirtiniams asmens gabumams ugdyti;

110.2. specialiosios pratybos, skirtos švietimo veiksmingumui didinti, įgimtiems ar įgytiems sutrikimams kompensuoti, gebėjimams ir galioms plėtoti, kurios vykdomos individualiai ar grupėmis (2–4 mokiniai).

**PENKTASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMAS NAMIE**

111. Mokinio, turinčio specialiųjų ugdymosi poreikių, mokymą namie savarankišku ar nuotoliniu mokymo proceso organizavimo būdu organizuoja gimnazija pagal vaiko gerovės komisijos ir pedagoginės psichologinės ar švietimo pagalbos tarnybos, gydytojų rekomendacijas, sudariusi mokinio individualų ugdymo planą mokymosi namie laikotarpiui.

112. Mokiniui, kuris mokosi pagal:

112.1. pritaikytą pradinio ugdymo programą, vadovaujantis gimnazijos ugdymo plano 58 punktu:

112.1.1. skiriama 70 pamokų per dvejus mokslo metus specialiosioms pamokoms ar specialiajai pedagoginei pagalbai teikti;

112.1.2. mokiniui, turinčiam vidutinį ir žymų intelekto sutrikimą, pagal pradinio ugdymo individualizuotą programą, skiriama 560 pamokų per dvejus mokslo metus (8 pamokas per savaitę), iš jų 70 pamokų per dvejus mokslo metus skiriama specialiosioms pamokoms ar specialiajai pedagoginei pagalbai teikti;

112.2. pritaikytai pagrindinio ugdymo programai, mokyti namie mokykla skiria pamokų, vadovaudamasi gimnazijos ugdymo planų 76 punktais, iš jų iki 74 pamokų gali skirti specialiosioms pamokoms, specialiosioms pratyboms ar konsultacijoms.

113. Mokinio, kuris mokosi pagal individualizuotą pradinio ugdymo ir individualizuotą pagrindinio ugdymo programą, mokymas namie organizuojamas vadovaujantis gimnazijos ugdymo 58 ir 76 punktais. Mokyti namie skiriamos ne mažiau kaip 296 valandos per metus:

113.1. iki 74 pamokų per metus skiriamos specialiosioms pamokoms ar specialiosioms pratyboms.

\_\_\_\_\_\_\_\_\_\_\_\_\_\_\_\_\_\_\_\_\_

Trakų r. Lentvario Henriko Senkevičiaus gimnazijos

2021–2022 ir 2022–2023 mokslo metų

pradinio, pagrindinio ir vidurinio ugdymo programų

ugdymo planų

priedas

**PAGRINDINIO UGDYMO INDIVIDUALIZUOTOS PROGRAMOS ĮGYVENDINIMAS**

**I SKYRIUS**

**BENDROSIOS NUOSTATOS**

1. Mokiniui, kuris mokosi pagal pagrindinio ugdymo individualizuotą programą, individualus ugdymo planas sudaromas, atsižvelgiant į mokinio individualaus ugdymo pagalbos planą, galias ir gebėjimus, kylančius dėl intelekto sutrikimo (nežymaus, vidutinio).

3. Dalykus, pradedamus konkrečioje ugdymo programoje (užsienio anglų k) gimnazija rekomenduoja pradėti įgyvendinti vėliau, nei nustatyta 2021–2022 ir 2022–2023 mokslo metų pradinio, pagrindinio ir vidurinio ugdymo programų ugdymo planų 58, 76 ir 94 punktais.

**II SKYRIUS**

**PAGRINDINIO UGDYMO INDIVIDUALIZUOTOS PROGRAMOS ĮGYVENDINIMAS**

4. Mokiniui, kuris mokosi pagal pagrindinio ugdymo individualizuotą programą dėl nežymaus intelekto sutrikimo, ugdymo planas rengiamas vadovaujantis Gimnazijos ugdymo planų 76 punkte nustatytų dalykų programoms įgyvendinti pamokų skaičiumi, kuris, atsižvelgiant į mokymosi formą ir mokymo proceso organizavimo būdą, gali būti koreguojamas iki 35 procentų, pritaikant ugdymo turinį asmens specialiesiems ugdymosi poreikiams ir individualiam ugdymo planui įgyvendinti:

4.1. keičiamas (mažinamas, didinamas) dalykams skirtų pamokų skaičius;

4.2. numatoma papildoma mokytojo pagalba;

4.3. planuojamos specialiosios pamokos;

4.4. didinamas pamokų skaičius, skirtas meniniam, technologiniam ugdymui, kitiems dalykams mokyti, socialinei veiklai, karjeros ugdymo kompetencijoms ugdyti;

4.5. keičiamas specialiųjų pamokų, pratybų ir individualiai pagalbai skiriamų valandų (pamokų) skaičius per mokslo metus, atsižvelgiant į mokinio reikmes, švietimo pagalbos specialistų, vaiko gerovės komisijos ar pedagoginės psichologinės tarnybos rekomendacijas;

4.6. iki 74 pamokų per metus mažinamas minimalus privalomų pamokų skaičius, bet didinamas neformaliojo švietimo valandų skaičius ar organizuojamos veiklos, lavinančios praktinius gebėjimus;

4.7. technologijų dalyko gali būti siūloma tik viena technologijų programa arba technologijų kryptis;

4.8. mokiniui, turinčiam kompleksinių negalių, įvairiapusių raidos sutrikimų, kalbėjimo ir (ar) kalbos sutrikimų, specialiosioms pratyboms 5–10 klasėse skiriama 18 pamokų per metus;

5. Mokiniui, kuris mokosi pagal pagrindinio ugdymo individualizuotą programą dėl vidutinio intelekto sutrikimo, ugdymo planas rengiamas vadovaujantis Gimnazijos ugdymo planų 76 punkte nurodytu dalykų programoms pamokų skaičiumi, kuris gali būti koreguojamas iki 40 procentų, pritaikant ugdymo turinį asmens specialiesiems ugdymosi poreikiams ir individualiam ugdymo planui įgyvendinti;

6. Minimalus pamokų skaičius pagrindinio ugdymo individualizuotai programai grupinio mokymosi forma kasdieniu ar nuotoliniu mokymo proceso organizavimo būdu įgyvendinti per dvejus mokslo metus:

|  |  |  |  |  |
| --- | --- | --- | --- | --- |
| Ugdymo metai, klasė  Veiklos sritys, dalykai | 5–6 | 7–8 | 9–10 | Iš viso per 6 ugdymo metus |
| Dorinis ugdymas  Komunikacinė veikla  Pažintinė veikla  Orientacinė veikla  Užsienio kalba (anglų)  Informacinės technologijos  Meninė veikla  Fizinė veikla | 1 184 | 1 184 | 1 184 | 3 552 |
| Pamokos mokinių ugdymo poreikiams tenkinti  Pamokos mokinių specialiesiems ugdymosi poreikiams tenkinti:  Komunikacinių gebėjimų ugdymas  Pažintinių gebėjimų ugdymas | 296 | 296 | 296 | 888 |
| Pažintinė ir kultūrinė veikla | Integruojama į ugdymo turinį | | | |
| Minimalus privalomas pamokų skaičius mokiniui per mokslo metus | 740 | 740 | 740 | 740 |
| Neformalusis vaikų švietimas (valandų skaičius per mokslo metus) | 148 | 148 | 148 | 444 |

7. Ugdymas veiklomis organizuojamas mokiniui, kuris mokosi pagal pagrindinio ugdymo individualizuotą programą dėl vidutinio intelekto sutrikimo, pagal 6 punkto lentelėje nurodytą pamokų skaičių.

8. Mokiniui, turinčiam kompleksinių negalių, kalbos ir kalbėjimo sutrikimų, specialiosioms pratyboms 5–10 klasėse skiriamos 37 pamokos per metus naudojimosi kompiuteriu ir specialiosiomis mokymosi priemonėmis įgūdžiams formuoti, pažinimo funkcijoms lavinti, kalbiniams ir komunikaciniams gebėjimams ugdyti.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

PRITARTA

Gimnazijos tarybos

2021 m. birželio 28 d. protokoliniu nutarimu (protokolas Nr. 2)

SUDERINTA

Trakų rajono savivaldybės

administracijos Švietimo skyriaus vedėjo 2021 m. liepos 16 d.

įsakymu Nr. ŠIE-41